
Nacionalinė teismų administracija (toliau – NTA arba Perkančioji organizacija), kartu su Valstybine mokesčių inspekcija prie Lietuvos Respublikos finansų ministerijos (kaip Projekto vykdytoju) (toliau – VMI) ir Informatikos ir ryšių departamentu prie Lietuvos Respublikos vidaus reikalų ministerijos bei VĮ Registrų centru (kaip Projekto partneriais) įgyvendina projektą „Vienas langelis prievolėms valstybei sumokėti“ (toliau – Projektas), finansuojamą Ekonomikos gaivinimo ir atsparumo didinimo priemonės lėšomis.
Projekto tikslas – sudaryti prielaidas skaitmenizuoti ir automatizuoti išieškojimo valstybės naudai pagal teismų paskirtas prievoles (baudos kaip bausmės, bylinėjimosi išlaidos, procesinės nuobaudos civiliniame, baudžiamajame ir administraciniame procesuose) ir žyminių mokesčių bei paskirtų prievolių apskaitos procesus.
Projektu siekiama VMI perduoti žyminių mokesčių, teismų paskirtų prievolių (bylinėjimosi išlaidų, baudų kaip bausmių ir kt.) administravimo funkcijas, tokiu būdu supaprastinti ir efektyvinti tokių prievolių vykdymo valstybės naudai procesą, siekti tokių prievolių savalaikio įvykdymo.
Siekiant Projekto tikslų yra planuojama modernizuoti Lietuvos teismų informacinės sistemos (toliau – LITEKO) ir Mokesčių apskaitos informacinės sistemos (toliau – MAIS) bei kitų sistemų (Antstolių informacinės sistemos, Administracinių nusižengimų registro ir kt.) integracines sąsajas, taip pat įgyvendinti reikalingus pakeitimus LITEKO bei kitose Perkančiosios organizacijos valdomose informacinėse sistemose.
Šio pirkimo objektas – NTA Buhalterinės apskaitos ir finansų valdymo sistemos (toliau – BAFVS) modernizavimo paslaugos (toliau – Paslaugos).
Paslaugos turės būti teikiamos modernizuojant BAFVS ir atnaujinant jos versiją bei sukuriant duomenų importo funkcionalumus dėl žyminių mokesčių mokėjimo užduočių, prievolės užduočių sukūrimo bei vykdymo, VMI teikiamų Mokesčių apskaitos informacinės sistemos (toliau – MAIS) duomenų apie gautas įmokas, atliktus sugretinimus (įskaitymus).
Šis pirkimas į dalis neskaidomas, kadangi suskaidžius pirkimą į dalis pirkimo sutarties vykdymas taptų per daug sudėtingas techniniu požiūriu: skirtingų pirkimo objekto dalių įgyvendinimas būtų glaudžiai susijęs ir dėl to Perkančiajai organizacijai atsirastų būtinybė koordinuoti šių dalių tiekėjus, o tai keltų riziką netinkamai įvykdyti pirkimo sutartį. 
Šioje Techninėje specifikacijoje naudojamos santrumpos ir sąvokos pateikiamos žemiau esančioje lentelėje.
1 lentelė. Šiame dokumente naudojamos santrumpos ir sąvokos
	Santrumpa
	Paaiškinimas

	BAFVS
	Buhalterinės apskaitos ir finansų valdymo sistema

	LITEKO
	Nacionalinės teismų administracijos valdoma Lietuvos teismų informacinė sistema

	MAIS
	Mokesčių apskaitos informacinė sistema

	Paslaugų teikėjas / Diegėjas
	BAFVS modernizavimo paslaugų teikėjas

	Perkančioji organizacija / NTA
	Nacionalinė teismų administracija

	Paslaugos
	BAFVS modernizavimo paslaugos

	Projektas
	Projektas „Vienas langelis prievolėms valstybei sumokėti“

	VMI
	Valstybinė mokesčių inspekcija prie Lietuvos Respublikos finansų ministerijos

	VBAMS
	Valstybės biudžeto, apskaitos ir mokėjimų sistema

	VIKSVA
	Valstybės iždo konsoliduoto sąskaitų valdymo sistema

	VSAKIS
	Viešojo sektoriaus apskaitos ir ataskaitų konsolidavimo informacinė sistema

Vykdant Lietuvos Respublikos finansų ministerijos Tvarių viešųjų finansų plėtros programoje įvardintas priemones didinti (gerinti) mokestinių prievolių vykdymą, didinti viešųjų finansų ir valstybės turto valdymo ir panaudojimo efektyvumą projektu “Vienas langelis prievolėms sumokėti“, atlikta teisinės aplinkos analizė ir atliekami teisės aktų pakeitimai, reglamentuojantys baudų, ekonominių piniginių sankcijų ir kitų nemokestinių prievolių valstybei administravimo procesą, pavedant ji vykdyti vienam mokesčių administratoriui – VMI. Taip pat nustatytos institucijos, kurios pagal šiuos teises aktus turi teisę skirti baudas ir kontroliuoti jų sumokėjimą. Išvengiant funkcijų dubliavimo ir siekiant automatizavimo, VMI taps vieninteliu piniginių prievolių valstybei administratoriumi. Visos asmenų ir verslo prievolės valstybei bus apskaitomos ir išieškomos kartu su kitomis VMI administruojamomis prievolėmis. Informacija apie asmenų prievoles iš teismų ir kitų valstybės institucijų VMI pasieks automatizuotai per integracines informacinių sistemų sąsajas. Bus optimizuotas ir skaitmenizuotas prievolių valstybei administravimo procesas ir atsisakyta popierinėmis priemonėmis atliekamų operacijų, o duomenys apie pinigines prievoles valstybei ir jų vykdymą bus kaupiami ir sisteminami vienoje vietoje. 
Projekto apimtyje siekiama sudaryti galimybes BAFVS gauti iš LITEKO statistinius duomenis (ataskaitas) apie žyminių mokesčių mokėjimo užduotis, prievolių mokėjimo užduotis (gaunant atskiras ataskaitas skirtingiems šių užduočių tipams), apie gautas bei su konkrečiomis mokėjimo užduotimis sugretintas (įskaitytas) įmokas, kitos Projekto įgyvendinimo metu sukurtas LITEKO statistines ataskaitas, susijusias su žyminių mokesčių ir prievolių (baudų kaip bausmių, bylinėjimosi išlaidų, paskirtų procesinių baudų, pašto išlaidų ir kt.) apskaita. Statistinių duomenų (ataskaitų) gavimas turi sudaryti galimybę gauti iš LITEKO patikslintus duomenis bei rinkti BAFVS žyminių mokesčių, teismų paskirtų prievolių (baudų kaip bausmių, bylinėjimosi išlaidų, paskirtų procesinių baudų, pašto išlaidų ir kt.) apskaitos duomenis kaupiamuoju būdu (renkant ir agreguojant pagal ketvirčius formuojamų statistinių ataskaitų duomenis).
Projekto uždavinys – perkelti į elektroninę erdvę žyminių mokesčių ir paskirtų prievolių (priteistų sumų)  administravimą bei suvienodinti visų VMI administruojamų prievolių išieškojimo procesą. Įgyvendinus Projektą, bus automatizuoti mokesčių apskaitos ir nepriemokų administravimo veiklos procesai, kurie atitiks ES Komisijos direktyvų, reglamentų ir LR teisės aktų nuostatų pakeitimus. 

[bookmark: _Ref489540915][bookmark: part_3011bfdc9512463181e74a6ceebea694][bookmark: part_c4778c53ff4f4d158e60184ba6d9b1a9][bookmark: _Ref6424100][bookmark: _Toc439771851][bookmark: _Ref392852863][bookmark: _Toc393120349][bookmark: _Toc394067803][bookmark: _Toc315710085]Naudojama BAFVS versija sukurta Microsoft Dynamics NAV 2009 R2 pagrindu. BAFVS yra įdiegta Nacionalinėje teismų administracijoje ir 21 teisme, kurie yra geografiškai nutolę (apylinkių teismai (12), apygardų teismai (5), Regionų administracinis teismas, Lietuvos apeliacinis teismas, Lietuvos vyriausiasis administracinis teismas, Lietuvos Aukščiausiasis Teismas). Sistemoje registruota virš 300 naudotojų, sudarant galimybę 90 naudotojų vienu metu prisijungti prie sistemos. BAFVS sukurtos integracinės sąsajos su išorinėmis sistemomis: integracija su darbo užmokesčio sistema, integracija su Valstybės biudžeto, apskaitos ir mokėjimų sistema (VBAMS), integracija su Viešojo sektoriaus apskaitos ir ataskaitų konsolidavimo informacine sistema (VSAKIS), integracija su elektroninės bankininkystės sistemomis.
[bookmark: _Toc192751614]Projekto vykdymui aktualūs teisės aktai
Teikiant Paslaugas, privaloma vadovautis šių teisės aktų aktualiomis redakcijomis:
1. Lietuvos Respublikos teismų įstatymu;
2. Lietuvos Respublikos civilinio proceso kodeksu;
3. Lietuvos Respublikos administracinių teisės nusižengimų kodeksu;
4. Lietuvos Respublikos baudžiamojo proceso kodeksu;
5. Lietuvos Respublikos administracinių bylų teisenos įstatymu;
6. Lietuvos Respublikos finansinės apskaitos įstatymu;
7. Lietuvos Respublikos įmonių atskaitomybės įstatymu;
8. Lietuvos Respublikos viešojo sektoriaus atskaitomybės įstatymu;
9. Viešojo sektoriaus apskaitos ir finansinės atskaitomybės standartais;
10. Lietuvos teismų informacinės sistemos nuostatais ir saugos politiką įgyvendinančiais teisės aktais, patvirtintais 2011 m. lapkričio 28 d. Nacionalinės teismų administracijos direktoriaus įsakymas Nr. 6P-112-(1.1) „Dėl Lietuvos teismų informacinės sistemos nuostatų ir Lietuvos teismų informacinės sistemos duomenų saugos nuostatų patvirtinimo“;
11. Lietuvos Respublikos teismų procesinių dokumentų tvarkymo ir apskaitos reikalavimų aprašu, patvirtintu Teisėjų tarybos 2015 m. gruodžio 18 d. nutarimu Nr. 13P-155-(7.1.2) „Dėl Lietuvos Respublikos teismų procesinių dokumentų tvarkymo ir apskaitos reikalavimų aprašo patvirtinimo“;
12. Baudžiamųjų bylų kategorijų klasifikatoriumi, Civilinių bylų kategorijų klasifikatoriumi, Teismų procesinių sprendimų baudžiamosiose bylose kategorijų klasifikatoriumi bei Teismų procesinių sprendimų civilinėse bylose kategorijų klasifikatoriumi patvirtintais Teisėjų tarybos 2024 m. gegužės 3 d. nutarimu Nr. 13P-59-(7.1.2.) „Dėl Teisėjų tarybos 2016 m. balandžio 29 d. nutarimu Nr. 13P-56-(7.1.2) „Dėl baudžiamųjų ir civilinių bylų kategorijų bei teismo procesinių sprendimų baudžiamosiose ir civilinėse bylose kategorijų klasifikatorių patvirtinimo“ pakeitimo“;
13. Administracinių bylų kategorijų klasifikatoriumi, Teismų procesinių sprendimų administracinėse bylose kategorijų klasifikatoriumi patvirtintais Teisėjų tarybos 2016 m. rugsėjo 30 d. nutarimu Nr. 13P-102-(7.1.2) „Dėl administracinių ir administracinių nusižengimų bylų kategorijų bei teismų procesinių sprendimų administracinėse ir administracinių nusižengimų bylose kategorijų klasifikatorių patvirtinimo“;
14. Administracinių nusižengimų bylų kategorijų klasifikatoriumi bei Teismų procesinių sprendimų administracinių nusižengimų bylose kategorijų klasifikatoriumi patvirtintais Teisėjų tarybos 2024 m. gegužės 3 d. nutarimu Nr. 13P-58-(7.1.2.) „Dėl Teisėjų tarybos 2016 m. rugsėjo 30 d. nutarimo Nr. 13P-102-(7.1.2) „Dėl administracinių ir administracinių nusižengimų bylų kategorijų bei teismų procesinių sprendimų administracinėse ir administracinių nusižengimų bylose kategorijų klasifikatorių patvirtinimo“ pakeitimo“.
Taip pat įgyvendinant Projektą yra aktualūs šie informacinių sistemų kūrimą, modernizavimą ir tvarkymą reglamentuojantys teisės aktai:
1. Lietuvos Respublikos asmens duomenų teisinės apsaugos įstatymas;
2. Lietuvos Respublikos valstybės informacinių išteklių valdymo įstatymas;
3. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
4. Asmens duomenų tvarkymo teismuose taisyklės, patvirtintos Teisėjų tarybos 2018 m. rugpjūčio 31 d. nutarimu Nr. 13P-80-(7.1.2.) „Dėl asmens duomenų tvarkymo teismuose taisyklių patvirtinimo“;
5. Kibernetinio saugumo reikalavimų aprašas, patvirtintas Lietuvos Respublikos Vyriausybės 2024 m. lapkričio 6 d. nutarimą Nr. 945 „Dėl Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ pakeitimo“ Lietuvos Respublikos Vyriausybės 2018 m. gruodžio 5 d. nutarimu Nr. 1209 „Dėl Lietuvos Respublikos Vyriausybės 2018 m. rugpjūčio 13 d. nutarimo Nr. 818 „Dėl Nacionalinės kibernetinio saugumo strategijos patvirtinimo“ pakeitimo“;
6. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
7. ir kiti Paslaugų teikimo metu galiojantys teisės aktai.
Pateikiamas teisės aktų sąrašas nėra baigtinis ir Paslaugų teikimo metu galės būti plečiamas. Jei yra ar bus priimti su Paslaugų teikimu susiję teisės aktai, kuriais privaloma vadovautis ir kurie nėra skelbiami viešai, perkančioji organizacija sutarties vykdymo metu paslaugų teikėjui pateiks šiuos aktus.

Projektu siekiama modernizuoti Perkančiosios organizacijos naudojamos BAFVS versiją ir realizuoti ją Microsoft Dynamics 365 Business Central pagrindu, užtikrinant aktualiausių  sprendimų naudojimą  BAFVS. Modernizuota BAFVS turi sudaryti sąlygas tinkamam  Projekto tikslų įgyvendinimui pilna apimtimi. BAFVS turės užtikrinti su žyminių mokesčių ir teismų paskiriamų  mokėjimo prievolių  apskaitos proceso teismuose realizaciją.  BAFVS turės būti saugomi ir pagal poreikį naudojami duomenys, importuojami iš LITEKO. 
[bookmark: _Toc192751616]Funkciniai reikalavimai
	Reik. Nr.
	Reikalavimas

	FR-1. 
	Turi būti atliktas BAFVS versijos atnaujinimas pakeičiant naudojamą Microsoft Dynamics NAV 2009 R2 versiją į Microsoft Dynamics 365 Business Central.

	FR-2. 
	BAFVS versijos atnaujinimo metu turi būti išlaikyti visi esamoje BAFVS versijoje esantys standartiniai ir specialiai Perkančiosios organizacijos poreikių tenkinimui sukurti  funkcionalumai:

	FR-2.1. 
	Atnaujintoje BAFVS versijoje turi būti išlaikytas automatinio nebalansinio atsargų kortelių ir įrašų prekių žurnale sukūrimo funkcionalumas;

	FR-2.2. 
	Atnaujintoje BAFVS versijoje turi būti išlaikytas prekių ir ilgalaikio turto perdavimo (atitinkamų kortelių ir įrašų žurnaluose tvarkymo) funkcionalumas;

	FR-2.3. 
	Atnaujintoje BAFVS versijoje turi būti išlaikytas praplėstas bendrųjų žurnalų funkcionalumas;

	FR-2.4. 
	Atnaujintoje BAFVS versijoje turi būti išlaikytas dimensijų verčių galiojimo funkcionalumas;

	FR-2.5. 
	Atnaujintoje BAFVS versijoje turi būti išlaikytas papildomų operacijų kūrimo nustatymų ir įrašų registravimo, registruojant panaudotą finansavimą, funkcionalumas; 

	FR-2.6. 
	Atnaujintoje BAFVS versijoje turi būti išlaikyti periodinės veiklos funkcionalumai:

	FR-2.6.1. 
	finansavimo panaudojimo pripažinimo funkcionalumas;

	FR-2.6.2. 
	metų pabaigos operacijų funkcionalumas;

	FR-2.7. 
	Atnaujintoje BAFVS versijoje turi būti išlaikytas sinchronizavimo tarp įmonių funkcionalumas (nustatymų, ataskaitų, klasifikatorių, tiekėjų kopijavimo funkcionalumas);

	FR-2.8. 
	Atnaujintoje BAFVS versijoje turi būti išlaikytas struktūrinių kodų funkcionalumas;

	FR-2.9. 
	Atnaujintoje BAFVS versijoje turi būti išlaikytas transformacijos nustatymų funkcionalumas (dimensijų verčių pakeitimui);

	FR-2.10. 
	Atnaujintoje BAFVS versijoje turi būti išlaikytas darbo užmokesčio duomenų importavimo iš darbo užmokesčio apskaitos programos STEKAS funkcionalumas;

	FR-2.11. 
	Atnaujintoje BAFVS versijoje turi būti išlaikytas Didžiosios knygos žurnalo, išskirstant pagal finansavimo šaltinius, funkcionalumas;

	FR-2.12. 
	Atnaujintoje BAFVS versijoje turi būti išlaikytas ilgalaikio turto įrašų (nusidėvėjimo skaičiavimo, nurašymo ir kt. operacijų) kūrimo pagal dimensijų rinkinius funkcionalumas;

	FR-2.13. 
	Atnaujintoje BAFVS versijoje turi būti išlaikytas ilgalaikio turto judėjimo (istorijos) žurnalo funkcionalumas;

	FR-2.14. 
	Atnaujintoje BAFVS versijoje turi būti išlaikytas ilgalaikio turto kortelės papildomos informacijos funkcionalumas;

	FR-2.15. 
	Atnaujintoje BAFVS versijoje turi būti išlaikytas ilgalaikio turto pogrupių nusidėvėjimo normatyvams funkcionalumas;

	FR-2.16. 
	Atnaujintoje BAFVS versijoje turi būti išlaikytas ilgalaikio turto ir atsargų inventorizacijos formų funkcionalumas; 

	FR-2.17. 
	Atnaujintoje BAFVS versijoje turi būti išlaikytas inventorizacijos registrų kūrimo funkcionalumas;

	FR-2.18. 
	Atnaujintoje BAFVS versijoje turi būti išlaikytas tarpusavio atsiskaitymo  suderinimo aktų siuntimo klientams funkcionalumas;

	FR-2.19. 
	Atnaujintoje BAFVS versijoje turi būti išlaikytas atsiskaitymų su atskaitingais asmenimis funkcionalumas (avanso apyskaita, priskaitymai, mokėjimai, pergrupavimai);

	FR-2.20. 
	Atnaujintoje BAFVS versijoje turi būti išlaikytas mokėjimo žurnalų funkcionalumas (siūlyti mokėjimus tiekėjams, SEPA eksportas į banką);

	FR-2.21. 
	Atnaujintoje BAFVS versijoje turi būti išlaikyti su pirkimo sąskaitomis-faktūromis susiję funkcionalumai:

	FR-2.21.1. 
	ateinančių laikotarpių įrašų kūrimas periodiniuose žurnaluose;

	FR-2.21.2. 
	atsargų nurašymo operacijų kūrimas;

	FR-2.21.3. 
	mokėtinų sumų registravimas pagal dimensijų rinkinius;

	FR-2.21.4. 
	eilučių skaidymas pagal dimensijų rinkinius ir pagal ilgalaikio turto vienetus;

	FR-2.22. 
	Atnaujintoje BAFVS versijoje turi būti išlaikytas mokėjimo paraiškų funkcionalumas (sukūrimas, importas, eksportas, būklių keitimas, 3 paraiškų tipai: NTA, VBAMS, N_VBAMS)

	FR-2.23. 
	Atnaujintoje BAFVS versijoje turi būti išlaikytas sąmatų funkcionalumas (kūrimas, tikslinimas, importas /eksportas tarp apskaitos ir planavimo įmonių)

	FR-2.24. 
	Atnaujintoje BAFVS versijoje turi būti išlaikytas analizės rodinių funkcionalumas (finansinei  atskaitomybei skirtos ir kitos ataskaitos)

	FR-2.25. 
	Atnaujintoje BAFVS versijoje turi būti išlaikytas ataskaitų ir dokumentų spaudinių funkcionalumas (ne mažiau 103 formų).

	FR-3. 
	BAFVS versijos atnaujinimo metu turi būti išlaikytos visos naudojamos integracinės sąsajos (užtikrinant duomenų mainų apimtį, analogišką esamoje BAFVS versijoje vykdomiems duomenų mainams su nurodytomis trečiųjų šalių informacinėmis sistemomis):

	FR-3.1. 
	BAFVS atnaujintoje versijoje turi būti užtikrinta integracinė sąsaja duomenų mainams su VBAMS;

	FR-3.2. 
	Turi būti užtikrinta integracinė sąsaja duomenų mainams su VSAKIS.

	FR-3.2.1. 
	Turi būti sudarytos galimybės tvarkyti duomenų eksporto į VSAKIS nustatymus;

	FR-3.2.2. 
	Turi būti sudarytos tarpusavio derinimo operacijų ir ataskaitų eksporto į VSAKIS galimybės.

	FR-3.3. 
	BAFVS atnaujintoje versijoje turi būti užtikrinta integracinė sąsaja duomenų mainams su darbo užmokesčio apskaitos programa STEKAS;

	FR-3.4. 
	BAFVS atnaujintoje versijoje turi būti užtikrinta integracinė sąsaja duomenų mainams su VIKSVA;

	FR-3.5. 
	BAFVS atnaujintoje versijoje turi būti užtikrinta integracinė sąsaja duomenų mainams su elektroninės bankininkystės sistemomis; 

	FR-4. 
	Turi būti atliktas esamos BAFVS versijos duomenų migravimas į atnaujintą BAFVS versiją.

	FR-5. 
	Turi būti sudarytos galimybės importuoti LITEKO suformuotas ataskaitas (žyminio mokesčio mokėjimo užduočių ataskaitos, prievolių mokėjimo užduočių ataskaitos (pagal užduočių potipius), kitos LITEKO formuojamos ir perduodamos su žyminių mokesčių, baudų kaip bausmių, procesinių baudų, bylinėjimosi išlaidų ir kt. apskaita susijusios statistinės ataskaitos).

	FR-6. 
	Gautų ataskaitų duomenys turi būti saugomi atnaujintoje BAFVS versijoje.

	FR-7. 
	Turi būti sudarytos galimybės gauti ir saugoti atnaujintus ataskaitų duomenis tam pačiam ataskaitiniam periodui. 

	FR-8. 
	Turi būti sukurtas funkcionalumas skirtas teikiamų statistinių duomenų agregavimui, sumuojant to pačio tipo ketvirtinių ataskaitų duomenis.

	FR-9. 
	Turi būti sukurtos priemonės gautų ir agreguotų ataskaitų peržiūrai. Šių ataskaitų atžvilgiu turi būti taikomi standartiniai BAFVS ataskaitų ir dokumentų spausdinimo funkcijos.

	FR-10. 
	Turi būti užtikrintas pateikiamų duomenų apie Viešojo sektoriaus subjektų prievoles ir jų pagrindu padarytas įmokas tinkamas apdorojimas ir saugojimas.

	FR-11. 
	Nurodytų ataskaitų tvarkymas BAFVS turi būti vykdomas atsižvelgiant į šių ataskaitų formavimo LITEKO realizaciją ir ataskaitose pateikiamų duomenų aibes.



[bookmark: _Toc393120365][bookmark: _Toc394067819][bookmark: _Toc439771913][bookmark: _Toc192751617][bookmark: _Toc315710101]Nefunkciniai reikalavimai
[bookmark: _Toc192751618]Reikalavimai programinei įrangai
	Reik. Nr.
	Reikalavimas

	NR-1. 
	Jei Diegėjo siūloma programinė įranga yra licencijuojama, Diegėjas turi pateikti visas reikiamas licencijas (naujausios versijos ir gamintojo palaikomos) būtinas siūlomų sprendimų veikimui ar diegimui.

	NR-2. 
	Licencijos turi užtiktini, jos su BAFVS galėtų dirbti 22 įstaigos bei 100 BAFVS naudotojų be papildomo mokesčio.

	NR-3. 
	Licencijų įsigijimo pradžia – bandomosios eksploatacijos pradžia.

	NR-4. 
	BAFVS apdorojamos informacijos apimtys neturi būti ribojamos licencijomis.

	NR-5. 
	Diegėjas turi pasiūlyti tokią licencijų apimtį, kuri tenkina visus Perkančiosios organizacijos keliamus funkcinius, nefunkcinius ir kitus reikalavimus, užtikrinti BAFVS veikimą testinėje ir gamybinėje aplinkose. Jei BAFVS kūrimo eigoje paaiškės, kad tam tikriems reikalavimams įgyvendinti yra reikalinga didesnė licencijų apimtis, Diegėjas turės pateikti visas trūkstamas reikalingas licencijas savo sąskaita (nuostata netaikoma įstaigų ar naudotojų skaičiaus padidėjimui). 

	NR-6. 
	Visos reikalingos licencijos turi būti įgyjamos Perkančiosios organizacijos vardu. Visos BAFVS veikimui reikiamos licencijos (ir sertifikatai) turi galioti ne trumpiau nei garantinio aptarnavimo etapo pabaiga. 

	NR-7. 
	Jei konkretiems funkciniams reikalavimams realizuoti naudojama uždaro kodo licencinė programinė įranga, turi būti naudojama standartinė šios programinės įrangos versija, kuri projekto metu negali būti specifiškai pritaikoma šioje techninėje specifikacijoje pateikiamų funkcinių reikalavimų atitikimui. Jeigu BAFVS modernizavimo metu bus vystoma (modifikuojama) licencinė programinė įranga, Perkančiajai organizacijai turi būti suteikiamos prieigos teises prie išeities kodų, bei suteikiama teisė savo resursais (įskaitant samdomas trečiąsias šalis) vystyti šią programinę įrangą ir naudoti savo reikmėms, numatytoms šioje techninėje specifikacijoje.



[bookmark: _Toc192751619][bookmark: _Toc444097120][bookmark: _Ref505695660]Reikalavimai integracijos sąsajos realizacijai
	Reik. Nr.
	Reikalavimas

	NR-8. 
	Realizuojant integracines sąsajas turi būti vadovaujamasi šiame skyriuje pateikiamais nefunkciniais reikalavimais.

	NR-9. 
	Duomenų mainai turi būti vykdomi naudojant žiniatinklio paslaugas ar lygiavertes technologijas, SOAP, HTTPS (RESTfull) ar lygiavertį protokolą.

	NR-10. 
	Jei integracija realizuota WS pagrindu, duomenų patikrinimas turi vykti naudojant XML schemas (XSD).

	NR-11. 
	Jei integracija realizuota žiniatinklio paslaugų (angl. web service) pagrindu, duomenų teikimui turi būti:

	NR-11.1. 
	naudojamas XML (angl. Extensible Markup Language) formatas;

	NR-11.2. 
	atlikta žiniatinklio paslaugos patikra pagal WS-I (angl. Web Services Interoperability) standartą;

	NR-11.3. 
	naudojamas vieningas duomenų teikimo protokolas SOAP 1.1 (angl. Simple Object Access Protocol).

	NR-12. 
	Diegėjas gali siūlyti alternatyvius integracinės sąsajos realizavimo būdus (technologijas, apimtis ir kt.), jeigu jie niekaip nedarytų neigiamos įtakos projekto tikslui, uždaviniams ir galutiniams rezultatams bei neprieštarautų viešuosius pirkimus reglamentuojančių teisės aktų reikalavimams. Pasiūlytas alternatyvus integracijos realizavimo būdas turi užtikrinti lygiavertę ar geresnę sąsajos greitaveiką, aukštą prieinamumą, plečiamumą, interoperabilumą, palaikymą ir saugumą. 

	NR-13. 
	Kiekvienas siūlomas alternatyvus integracijos realizavimo būdas turi būti suderinamas su Perkančiąja organizacija ir duomenų teikėju/gavėju. Siūlant alternatyvų integracijos realizacijos būdą, jis turi būti detaliai aprašytas kaip projektavimo dokumento dalis ir gali būti realizuojamas tik tuo atveju jei projektavimo dokumentacija būna patvirtinta.

	NR-14. 
	Neveikiant integruotoms informacinėms sistemoms BAFVS funkcijos turi veikti korektiškai, išskyrus funkcijas, kurių pilno korektiško veikimo užtikrinti nėra įmanoma.

	NR-15. 
	Su Perkančiąja organizacija turi būti suderintos integracinės sąsajos veikimo taisyklės, apribojimai, aktualūs valdymo parametrai ir kiti su integracinių sąsajų veikimu susiję aspektai.



[bookmark: _Toc183445838][bookmark: _Toc192751620]Našumo reikalavimai
	Reik. Nr.
	Reikalavimas

	NR-16. 
	BAFVS greitaveika (neatsižvelgiant į naudotojo darbo vietos ribojimus ir tinklo parametrus) turi būti ne mažesnė nei:
1.	Paprastos operacijos (pavyzdžiui, lauko informacijos įvedimas ar pakeitimas) – ne ilgiau nei 2 sek.;
2.	Detalaus lango (su visais norimais objektais) atidarymas turi trukti ne ilgiau nei 2 sek.;
3.	Paprastos ataskaitos suformavimas – ne ilgiau nei 5 sek.;
4.	Sudėtingos operacijos (pavyzdžiui, daugelio kriterijų ataskaitos suformavimas) – ne ilgiau nei 10 sek.;
5.	Duomenų paieška BAFVS, baigtinio paieškos rezultato atvaizdavimas turi užtrukti iki 10 sek., išskyrus kompleksinėms, sudėtingoms paieškos užklausoms.

	NR-17. 
	BAFVS turi veikti pagal greitaveikos reikalavimus, kai vienu metu su BAFVS lygiagrečiai veiksmus inicijuos ne mažiau kaip 100 naudotojų.

	NR-18. 
	BAFVS turi būti indikuojami ilgiau trunkantys procesai (funkcijos), kad naudotojui būtų aišku, jog BAFVS veikia ir nėra būtinybės iškviesti tų pačių funkcijų keletą kartų.

	NR-19. 
	Integracinių sąsajų realizacija turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą ir niekaip nedarys neigiamos įtakos BAFVS naudojimo patogumui ir našumui.

	NR-20. 
	Paslaugų teikimo metu Techninės priežiūros paslaugų teikėjas atliks greitaveikos testavimą į kurio rezultatus Diegėjas turės atsižvelgti ir esant poreikiui atlikti pakeitimus funkcionalumų ar integracinės sąsajos realizacijoje.




[bookmark: _Toc192751621]Reikalavimai išeities kodui
	Reik. Nr.
	Reikalavimas

	NR-21. 
	Visa programinė įranga, kuri bus sukurta Paslaugų vykdymo apimtyje turi būti pilnai perduota Perkančiajai organizacijai (perduodamos visos turtinės teisės ir išeities kodai bei konfigūracijos).

	NR-22. 
	Perduodami išeities kodai pateikiami Perkančiosios organizacijos GitHub aplinkoje ir turi atitikti šiuos reikalavimus:

	NR-22.1. 
	išeities kodai turi būti perduoti dviem variantais:

	NR-22.1.1. 
	kompiliavimui paruoštų rinkmenų paketų forma, nurodant standartines kompiliavimo priemones ir kompiliavimo eigą;

	NR-22.1.2. 
	tų įrankių, kuriais jie sukurti, formatu (jeigu toks formatas egzistuoja);

	NR-22.2. 
	išeities kodai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas.

	NR-23. 
	Perkančiajai organizacijai turi būti perduoti pilni, korektiški išeities kodai, iš kurių naudojant standartines priemones būtų kompiliuojama naudojimui parengta programinė įranga, atliekanti jai specifikuotas funkcijas.



[bookmark: _Toc444097123][bookmark: _Toc192751622]Saugumo reikalavimai
	Reik. Nr.
	Reikalavimas

	NR-24. 
	BAFVS funkcionalumų bei integracinių sąsajų realizacija turi būti projektuojama ir kuriama atsižvelgiant į:

	NR-24.1. 
	Valstybės informacinių išteklių valdymo įstatymą;

	NR-24.2. 
	Lietuvos Respublikos Vyriausybės 2024 m. lapkričio 6 d. nutarimą Nr. 945 „Dėl Lietuvos Respublikos Vyriausybės 2018 m. rugpjūčio 13 d. nutarimo Nr. 818 „Dėl Lietuvos Respublikos kibernetinio saugumo įstatymo įgyvendinimo“ pakeitimo“;

	NR-25. 
	Realizuojami BAFVS funkcionalumai ar integracijos realizacija negali turėti Open Web Application Security Project (OWASP) Top 10 periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.

	NR-26. 
	Duomenų sauga turi būti užtikrinama:

	NR-26.1. 
	užtikrinant duomenų vientisumą ir korektiškumą;

	NR-26.2. 
	registruojant naudotojų atliekamus veiksmus su duomenimis, įskaitant duomenų paiešką ir peržiūrėjimą bei integracinės sąsajos vykdomus duomenų mainus;

	NR-26.3. 
	sukuriant priemones, sudarančias galimybes administratoriui patikrinti naudotojų veiksmus ir duomenų mainus;

	NR-26.4. 
	numatant apsaugos nuo atsitiktinio duomenų ištrynimo (pvz., perspėjimai apie numatomą duomenų ištrynimą) priemones;

	NR-26.5. 
	tikrinant duomenų įvedimą dėl galimų įskverbties (angl. injection) tipo atakų;

	NR-26.6. 
	saugoma informacija negali būti ištrinta jokiais kitais būdais ar aplinkybėmis išskyrus analizės ir projektavimo etape numatytais atvejais;

	NR-26.7. 
	realizuojant integracinės sąsajos sprendimus užtikrinančius saugų duomenų apsikeitimą.



[bookmark: _Toc444097125][bookmark: _Toc192751623]Atitikties teisės aktams ir standartams reikalavimai
	Reik. Nr.
	Reikalavimas

	NR-27. 
	Sukurta programinė įranga turi atitikti teisės aktų nurodytų 0 skyriuje reikalavimus bei visus jų pakeitimus jei pakeitimai yra priimami iki analizės ir projektavimo etapo pabaigos.



[bookmark: _Toc192751624]Duomenų migravimo reikalavimai
	Reik. Nr.
	Reikalavimas

	NR-28. 
	Turi būti atliktas duomenų migravimas iš esamos BAFVS versijos į modernizuotos BAFVS versiją.

	NR-29. 
	Diegėjas turi parengti duomenų migravimo planą, kuriame turi būti pateikiama:
1. migravimo dalyvių atsakomybės;
2. migravimo veiklų aprašymai;
3. migravimo veiklų grafikas;
4. migruojamų duomenų sąrašas ir apimtys;
5. permigruotų duomenų testavimo metodika;
6. migravimo veiklų priėmimo kriterijai ar migravimo kokybės reikalavimai (pavyzdžiui, ar leistinos klaidos permigruotuose duomenyse ir kokios bei kiek).

	NR-30. 
	Duomenų migravimo planas turi būti parengtas ir suderintas iki migravimo etapo pradžios.

	NR-31. 
	Įgyvendinus duomenų migravimą, turi būti įgyvendintas testavimas, skirtas užtikrinti permigruotų duomenų kokybę.

	NR-32. 
	Sėkmingai permigravus duomenis ir įgyvendinus jų testavimą, Sistemos naudotojai turi turėti galimybę iškart pradėti naudotis Sistemos funkcijomis.

	NR-33. 
	Duomenų paėmimas iš esamų sistemų negali sutrikdyti jų veikimo arba duomenys turi būti paimami ne darbo metu (darbo dienomis nuo 17 val. iki 8 val. ir savaitgaliais).

	NR-34. 
	Jei atliktas migravimas būtų nesėkmingas ir būtų prarasti ir / ar sugadinti duomenys Diegėjas turi atstatyti migruojamus duomenis į būseną iki migravimo per 24 val., (esant poreikiui, Diegėjas iki migravimo pradžios turėtų paruošti pilną duomenų kopiją).

	NR-35. 
	Turi būti parengta duomenų migravimo ataskaita, apimanti:
1. įgyvendintų veiklų aprašymus;
2. permigruotų duomenų apimtis;
3. migravimo veiklų priėmimo kriterijų ar migravimo kokybės reikalavimų atitikimą;
4. kitus migravimo veiklų rezultatus.



[bookmark: _Toc192751625]Reikalavimai paslaugoms ir jų valdymui
[bookmark: _Toc192751626]Reikalavimai Paslaugų valdymui
	Reik. Nr.
	Reikalavimas

	PR-1. 
	Diegėjas turi tiesiogiai bendradarbiauti su Perkančiąja organizacija, LITEKO modernizavimą atliekančiu diegėju, BAFVS palaikymo ar garantinės priežiūros paslaugų teikėju, techninės priežiūros paslaugų teikėju bei kitomis Projektu suinteresuotomis šalimis (toliau kartu vadinama – suinteresuotos šalys).

	PR-2. 
	Diegėjas iš savo pusės turi paskirti Projekto vadovą, kuris būtų atsakingas už komunikaciją tarp Diegėjo komandos ir Perkančiosios organizacijos bei kitų Projektu suinteresuotų šalių.

	PR-3. 
	Diegėjas turi užtikrinti, kad visa komunikacija Paslaugų metu vyktų lietuvių kalba. Jei pasitelkiami užsienio šalių ekspertai, diegėjas turi pasirūpinti vertimo į lietuvių kalbą paslaugomis.

	PR-4. 
	Diegėjas turi tiesiogiai bendradarbiauti suinteresuotomis šalimis vadovaujantis šiomis sąlygomis:
· Bendradarbiavimas turi būti vykdomas visą sutarties galiojimo terminą (įskaitant ir garantinės priežiūros laikotarpį);
· Apie visus sprendžiamus klausimus turi būti informuojama ir Perkančioji organizacija;
· Perkančioji organizacija iš anksto turi būti informuojama apie rengiamus susitikimus, kurių metu bus sprendžiami Paslaugų teikimo klausimai, bei sudaroma galimybė tokiose susitikimuose dalyvauti Perkančiosios organizacijos atstovams;
· Pastebėjus problemas, apie tai ne vėliau nei per 1 d. d. turi būti informuojama Perkančioji organizacija;
· Diegėjas bendradarbiaudamas su suinteresuotomis šalimis, išskyrus Perkančiąją organizacija ir techninės priežiūros paslaugų teikėju, turi teisę neatskleisti komercinės ar konfidencialios informacijos tiesiogiai nesusijusios su Paslaugomis.

	PR-5. 
	Per 2 savaites nuo Paslaugų teikimo sutarties įsigaliojimo dienos Diegėjas turi pateikti Paslaugų vykdymo reglamento projektą, kuriame turi būti detalizuoti Paslaugų etapai, jų rezultatai (pateiktys), dalyvių vaidmenys, tarpusavio komunikacijos būdai, pateikti pagrindiniai riboženkliai (angl. milestones) ir detalus Perkančiosios organizacijos nurodytus terminus atitinkantis kalendorinis darbų vykdymo grafikas.

	PR-6. 
	Paslaugų vykdymo reglamentas bus pateikiamas ir VMI. Jei Paslaugų vykdymo reglamente Diegėjas bus pateikęs konfidencialios informacijos, kuria nenorės dalintis, turės parengti atskirą Paslaugų vykdymo reglamento, be konfidencialios informacijos, versiją.

	PR-7. 
	Paslaugų įgyvendinimo metu Diegėjas turi rengti tarpines veiklos ataskaitas, kuriose turi būti aprašomos ataskaitinio laikotarpio metu įgyvendintos veiklos, pateikiamas aktualus kalendorinis darbų vykdymo grafikas, apibrėžiantis įvykdytas, tuo metu vykdomas ir nepradėtas vykdyti veiklas, ir įvardintos aktualios Paslaugų teikimo rizikos. Tarpinės ataskaitos turi būti rengiamos kas mėnesį nuo Paslaugų teikimo sutarties įsigaliojimo dienos bei susitikimo metu pristatomos Perkančiosios organizacijos atstovams.

	PR-8. 
	Diegėjas turi parengti galutinę sutarties įvykdymo ataskaitą. Galutinė ataskaita Perkančiajai organizacijai turi būti pateikta per 5 d. d. nuo paskutinio Paslaugų teikimo etapo pabaigos.

	PR-9. 
	Įvykus susitikimams Paslaugų teikimo klausimais tarp Diegėjo ir Perkančiosios organizacijos ar kitų suinteresuotų šalių, Diegėjas turi parengti ir pateikti derinimui dalyvavusioms šalims susitikimų protokolus, kuriuose turi būti aprašomi aptarti klausimai ir priimti sprendimai.



[bookmark: _Toc439771857][bookmark: _Toc192751627][bookmark: _Toc439771858]Reikalavimai dokumentacijai
	Reik. Nr.
	Reikalavimas

	PR-10. 
	Visa Diegėjo rengiama dokumentacija turi būti suderinta su Perkančiąja organizacija.

	PR-11. 
	Visa Diegėjo rengiama dokumentacija turi būti parengta lietuvių kalba ir laikantis bendrinės lietuvių kalbos taisyklių.

	PR-12. 
	Visa parengta dokumentacija turi atitikti informatikos inžinerijos gerąją praktiką: turi būti numeruoti dokumentų skyriai ir poskyriai, pateikta informacija ir duomenys gali būti lengvai randami ir unikaliai identifikuojami, rengiamos diagramos turi atitikti pasirinktos notacijos reikalavimus ir būti aprašytos tekstu.

	PR-13. 
	Paslaugų teikimo metu Diegėjas prieš pradėdamas rengti sutarties vykdymo rezultatus (dokumentus) preliminarų jų turinį ir formą turi suderinti su Perkančiąja organizacija.

	PR-14. 
	Derinimui skirtos dokumentų versijos turi būti pateikiamos el. formatu el. paštu ar kitomis su Perkančiąja organizacija suderintomis el. ryšio priemonėmis.

	PR-15. 
	Rezultatai pateikiami peržiūrai, vertinami ir derinami vadovaujantis tokiomis bendromis taisyklėmis:

	PR-15.1. 
	Perkančioji organizacija derinimui pateiktus rezultatų šablonus (preliminarus turinys ir forma) peržiūri ir pastabas pateikia per 3 d. d., dokumentus iki 100 psl. apimties peržiūri ir pastabas pateikia ne daugiau kaip per 5 d. d., didesnės apimties dokumentus peržiūri ne daugiau kaip per 7 d. d. Šalių sutarimu gali būti suderinami ir kiti dokumentų peržiūros ir derinimo terminai;

	PR-15.2. 
	Diegėjas dokumentus iki 100 psl. apimties turi pataisyti ne daugiau kaip per 3 d. d., o didesnės apimties dokumentus turi pataisyti ne daugiau kaip per 5 d. d. nuo dokumento grąžinimo taisymui dienos. Šalių sutarimu gali būti suderinami ir kiti dokumentų taisymo terminai.

	PR-16. 
	Dokumentų galutinės versijos turi būti pateiktos elektroniniu (.docx arba lygiaverčiu ar .pdf arba lygiaverčiu formatu) formatu, esant poreikiui, Perkančioji organizacija gali paprašyti pateikti ir popieriniu formatu

	PR-17. 
	Galutinės dokumentacijos, apimančios projektavimo dokumentus, techninę dokumentaciją, administratorių ir naudotojų vadovus, pagalbos vadovus, versijos turi būti aktualios ir atitikti įdiegtus Paslaugų teikimo metu realizuotus BAFVS pakeitimus.

	PR-18. 
	Garantinio aptarnavimo metu Diegėjo parengta dokumentacija (detalūs projektavimo dokumentai, naudotojo ir administratorių vadovai, pagalbos vadovas, techninė dokumentacija) turi būti atnaujinama, taip, kad pateikti aprašymai atitiktų aktualią BAFVS būseną (su visais garantinio aptarnavimo metu įdiegtais pakeitimais). 

	Reik. Nr.
	Reikalavimas

	PR-19. 
	Analizės ir projektavimo veiklos turės būti vykdomos lygiagrečiai.

	PR-20. 
	Analizės ir projektavimo metu, turės būti parengti:

	PR-20.1. 
	Detalios analizės dokumentas;

	PR-20.2. 
	Projektavimo dokumentas;

	PR-20.3. 
	Integracines sąsajas aprašantys dokumentai;

	PR-20.4. 
	Infrastruktūros resursų poreikių sąrašas.

	PR-21. 
	Detalios analizės dokumentuose išanalizuojami ir detalizuojami visi funkciniai ir nefunkciniai Techninės specifikacijos reikalavimai bei kiti, su realizuojamais reikalavimais susiję, Perkančiosios organizacijos išsakyti poreikiai. 

	PR-22. 
	Projektavimo dokumente turi būti pateiktas architektūros aprašymas fizinių komponentų ir programinių komponentų požiūriu, naudojamos technologijos (jų pavadinimai, versijos), informacinis vaizdas (duomenų bazės struktūros (su paaiškinimais), duomenų bazių sąsajų schemos ir kt.), funkcinis vaizdas (funkciniai vienetai, jų funkcijos, tarpusavio sąsajos ir kt.), integracinis vaizdas (sąsajos tarp vidinių ir išorinių sistemų kuriamos sistemos atžvilgiu), operacinis vaizdas (sisteminiai procesai, algoritmai, periodiniai sisteminiai darbai ir pan.), dislokavimo vaizdas (programinių komponentų pasiskirstymas techninėje įrangoje) ir kt.

	PR-23. 
	Integracines sąsajas aprašančiuose dokumentuose turi būti detalizuojama realizuojamos integracinės ir duomenų mainų sąsajos paskirtis, realizavimo sprendimas, siunčiamos / gaunamos užklausos, teikiami / gaunami duomenys, prisijungimo ir kiti parametrai, integracinės sąsajos naudojimo pavyzdžiai ir scenarijai (angl. sequence diagram) ir kita aktuali informacija, aprašanti integracinės sąsajos veikimą, jos naudojimą.

	PR-24. 
	Esant infrastruktūros poreikiui turi būti parengtas Infrastruktūros resursų poreikių sąrašas, kuriame turi būti pateikiami infrastruktūros, skaičiavimo resursų ir paslaugų poreikis.

	PR-25. 
	BAFVS modernizavimo darbai turi būti atliekami Diegėjo testinėje aplinkoje. 

	PR-26. 
	Iki diegimo pradžios Diegėjas turi parengti diegimo planą, kuriame turi būti pateikiama:

	PR-26.1. 
	diegimo veiklų grafikas;

	PR-26.2. 
	diegimo instrukcija;

	PR-26.3. 
	atstatymo (angl. rollback) planą įvykus diegimo incidentui;

	PR-26.4. 
	diegimo schema.

	PR-27. 
	Atlikus diegimą turi būti įsitikinta, kad visi BAFVS funkcionalumai veikia ir yra pasiekiami.

	PR-28. 
	Įgyvendinus visas suplanuotas diegimo veiklas, Diegėjas turės parengti diegimo ataskaitą, kurioje būtų aprašyti diegimo veiklų rezultatai, išvados.

	Reik. Nr.
	Reikalavimas

	PR-29. 
	Turi būti įgyvendintas sukurtų funkcinių komponentų vidinis testavimas (konstravimo etapo metu Diegėjas turi įgyvendinti savarankiškai ir pateikti Vidinio testavimo ataskaitą) ir funkcinis testavimas (priėmimo testavimo etapo metu Diegėjas turi dalyvauti jį vykdant kartu su Perkančiąja organizacija), remiantis iš anksto parengtais testavimo planu ir metodika bei testavimo scenarijais.

	PR-30. 
	Testavimo metu turi būti:

	PR-30.1. 
	įsitikinta, kad yra įgyvendinti visi šioje Techninėje specifikacijoje nustatyti funkciniai ir nefunkciniai reikalavimai;

	PR-30.2. 
	įsitikinta, kad reikalavimų įgyvendinimas atliktas tinkama apimtimi ir atitinka analizės ir projektavimo metu suderintus sprendimus;

	PR-30.3. 
	įsitikinta, kad reikalavimų įgyvendinimas tenkina Perkančiąją organizaciją ir kitas Projektu suinteresuotas šalis;

	PR-30.4. 
	identifikuotos, užregistruotos ir ištaisytos sukurtų funkcionalumų veikimo klaidos (angl. bugs).

	PR-31. 
	Diegėjas turi parengti testavimo metodiką ir planą, kuriame turi būti pateikiama:

	PR-31.1. 
	testavimo vykdymo ir klaidų bei trūkumų (funkcinių neatitikčių) fiksavimo tvarka;

	PR-31.2. 
	testavimo dalyvių atsakomybės;

	PR-31.3. 
	testavimo veiklų grafikas;

	PR-31.4. 
	testavimo priėmimo kriterijai.

	PR-32. 
	Diegėjas turi parengti testavimo scenarijus, kurie būtų skirti ištestuoti visus funkcinius ir integracinius reikalavimus.

	PR-33. 
	Funkcinis testavimas turi apimti tiek korektiškų, tiek ir nekorektiškų duomenų įvedimą bei reakcijos į pateiktus duomenis tikrinimą.

	PR-34. 
	Priėmimo testavimas turi būti vykdomas Perkančiosios organizacijos turimoje, arba Perkančiosios organizacijos nurodytoje, techninėje infrastruktūroje. Jeigu priėmimo testavimo metu nebus tokios galimybės, testavimas turės būti vykdomas naudojant Paslaugų teikėjo pateiktą techninę įrangą (jos pagrindu veikiančią testinę aplinką). Tokiu atveju Perkančiajai organizacijai pateikus reikalingą techninę įrangą, turės būti atliktas atskiras priėmimo testavimas.

	PR-35. 
	Testavimų metu turi būti registruojamos visos identifikuotos klaidos (problemos) ir trūkumai bei jų būsenos. Klaidų, trūkumų registravimui turi būti naudojama specializuota problemų registravimo ir sekimo programinė įranga (angl. issue tracking software), pasiekiama naudojant interneto naršyklę. 

	PR-36. 
	Diegėjas turi pateikti tokį klaidų (problemų) ir trūkumų registravimo įrankį, kuris būtų nuolatos prieinamas internetu Perkančiosios organizacijos ir techninės priežiūros paslaugas teikiantiems atstovams (iki 10 konkurentinių individualių naudotojų), kuriems turi būti prieinamos visos registruotos klaidos (problemos) ir trūkumai. Užregistravus klaidą ar trūkumą, jo kortelėje, turi būti pateikiami klaidą ar trūkumą registravusio naudotojo identifikaciniai duomenys, leidžiantys įvardinti registratorių.

	PR-37. 
	Diegėjas turi parengti ir pateikti visus testavimams reikalingus duomenis, jei tokių duomenų neturi ar negali pateikti Perkančioji organizacija.

	PR-38. 
	Po kiekvienos testavimo sesijos per su Perkančiąja organizacija suderintą terminą Diegėjas turės pateikti testavimo ataskaitą bei nustatytų klaidų ir trūkumų šalinimo planą ir jas ištaisyti. 

	PR-39. 
	Tenkinant testavimo plane numatytus priėmimo kriterijus Diegėjas turės parengti Testavimo ataskaitą.

	Reik. Nr.
	Reikalavimas

	PR-40. 
	Mokymų etapo pradžioje Diegėjas turi pateikti mokymų planą, kuriame turi būti pateikiama:

	PR-40.1. 
	mokymų tvarkaraštis, aprašantis kada ir kaip bus atliekami mokymai;

	PR-40.2. 
	mokymų apimtis (temos ir dalyvių skaičius);

	PR-40.3. 
	įrankiai ir medžiaga (informacija), kurie bus naudojami mokymų įgyvendinimo metu.

	PR-41. 
	Ne trumpiau negu 2 sav. iki mokymų vykdymo pradžios Diegėjas turės parengti (arba atnaujinti esamus) administratorių ir naudotojų vadovus, kurie turi atitikti tokius reikalavimus:

	PR-41.1. 
	visa pateikta medžiaga turi būti suskirstyta pagal funkcines sritis, parengta lietuvių kalba ir iliustruota naudotojo sąsajos ekranvaizdžiais;

	PR-41.2. 
	vadovai turi būti išsamūs ir suprantami skaitytojui savarankiškai vykdant konkrečias užduotis, apimti visas realizuotas BAFVS funkcijas;

	PR-41.3. 
	vadovuose turi būti pateikti visų sukurtos programinės įrangos laukų paaiškinimai.

	PR-42. 
	Diegėjas mokymų plane nustatyta tvarka turi įvykdyti šių naudotojų grupių mokymus:

	PR-42.1. 
	administratorių (iki 5 asmenų); 

	PR-42.2. 
	Naudotojų (iki 100 asmenų). 

	PR-43. 
	Naudotojų mokymai turi būti parengti įrašant funkcionalumų demonstravimo įrašus ir juos patalpinant specializuotoje mokymų aplinkoje bei perduodami Perkančiajai organizacijai.

	PR-44. 
	Paslaugų teikėjas turi užregistruoti visus mokymuose dalyvavusius asmenis ir pateikti mokymų dalyvių sąrašą Perkančiajai organizacijai.

	PR-45. 
	Iki bandomosios eksploatacijos pradžios Diegėjas turi parengti bandomosios eksploatacijos planą, kuriame turi būti pateikiama:

	PR-45.1. 
	bandomosios eksploatacijos vykdymo ir klaidų bei trūkumų fiksavimo tvarka;

	PR-45.2. 
	bandomosios eksploatacijos dalyvių funkcijos ir atsakomybės;

	PR-45.3. 
	bandomosios eksploatacijos veiklų grafikas;

	PR-45.4. 
	bandomosios eksploatacijos priėmimo kriterijai.

	PR-46. 
	Bandomosios eksploatacijos metu klaidų registravimui turi būti naudojama specializuota problemų registravimo ir sekimo programinė įranga (angl. issue tracking software), pasiekiama naudojant interneto naršyklę. Paslaugų teikėjas turi pateikti tokį klaidų (problemų) registravimo įrankį, kuris būtų nuolatos būtų prieinamas internetu Perkančiosios organizacijos ir techninės priežiūros paslaugas teikiantiems atstovams (bent 10 individualių konkurentinių naudotojų), kuriems turi būti prieinamos visos pateiktos problemos (klaidos). Užregistravus klaidą, jos kortelėje, turi būti pateikiami klaidą registravusio naudotojo identifikaciniai duomenys, leidžiantys įvardinti klaidos registratorių.

	PR-47. [bookmark: _Ref183445307]
	Registruojamos klaidos turi būti klasifikuojamos į kritines ir nekritines klaidas (Bandomosios eksploatacijos plane galės būti suderinta ir papildoma klaidų klasifikacija):

	PR-47.1. 
	kritinė klaida, tai klaida kai – BAFVS komponentas nustoja veikti, prarandami įvesti duomenys, darbų sekos BAFVS nėra įmanoma tęsti be klaidos pašalinimo, neveikia šioje techninėje specifikacijoje ir projektavimo dokumentuose numatytos funkcijos ir nėra alternatyvių galimybių tokių funkcijų atlikimui;

	PR-47.2. 
	nekritinė klaida, tai klaida kai prie tam tikrų sąlygų neveikiančios techninėje specifikacijoje ar projektavimo dokumentuose numatytos funkcijos, kurioms galima lengvai surasti alternatyvų sprendimą, rašybos ar vertimo klaidos, netinkamas informacijos išdėstymas ir pan. 

	PR-48. 
	Bandomoji eksploatacija turi būti vykdoma gamybinėje aplinkoje, naudotojams realiai dirbant su BAFVS.

	PR-49. 
	Paslaugų teikėjas privalo pašalinti visas bandomosios eksploatacijos metu  užfiksuotas klaidas ir trūkumus bandomosios eksploatacijos plane nustatyta tvarka.

	PR-50. 
	Pagrindinės bandomosios eksploatacijos nuostatos:

	PR-50.1. 
	reakcijos į klaidą laikas – kritinės – ne ilgiau kaip 2, o nekritinės – ne ilgiau kaip 4 Perkančiosios organizacijos darbo laiko valandos. Reakcijos į klaidą laikas suprantamas kaip laikotarpis, kuris prasideda nuo problemos užregistravimo ir apima Paslaugų teikėjo vykdomą papildomų duomenų apie problemą surinkimą, problemos detalizaciją, atsakingų už problemos sprendimą asmenų priskyrimą. Reakcija į problemą nėra laikomas automatizuotas pranešimų siuntimas;

	PR-50.2. 
	kritinės klaidos sprendimo (klaidos šalinimo ir funkcionalumo atnaujinimo) trukmė – ne ilgiau kaip 8 Perkančiosios organizacijos darbo valandos nuo reakcijos laiko į problemą pabaigos. Jei gedimo per nurodytą laiką pašalinti negalima, su Perkančiąja organizacija turi būti suderinama dėl gedimo pašalinimo laiko;

	PR-50.3. 
	nekritinės klaidos sprendimo (problemos šalinimo ir funkcionalumo atnaujinimo) trukmė – ne ilgiau kaip 16 Perkančiosios organizacijos darbo valandos nuo reakcijos laiko į problemą pabaigos. Jei gedimo per nurodytą laiką pašalinti negalima, su Perkančiąja organizacija turi būti suderinama dėl gedimo pašalinimo laiko;

	PR-51. 
	Pasibaigus bandomajai eksploatacijai, Paslaugų teikėjas turi pateikti jos rezultatus apibendrinančią ataskaitą, kurioje būtų pateikiama informacija apie bandomosios eksploatacijos metu nustatytus ir iki bandomosios eksploatacijos pabaigos pašalintus klaidas ir trūkumus.

	PR-52. 
	Bandomosios eksploatacijos metu atlikus programinio kodo pakeitimus, Paslaugų teikėjas privalo Perkančiajai organizacijai pateikti atnaujintas (galutines) BAFVS techninės dokumentacijos ir išeities kodo versijas. Perkančiajai organizacijai turi būti sudarytos galimybės atlikti diegimo testą, siekiant įsitikinti pateiktų išeities kodų tinkamumu tolimesniam naudojimui.



[bookmark: _Toc192751633]Reikalavimai papildomoms paslaugoms
	Reik. Nr.
	Reikalavimas

	PR-53. 
	Perkančioji organizacija turi teisę ir galimybę (bet neįsipareigoja) nuo sutarties įsigaliojimo dienos užsakyti papildomų paslaugų pagal Paslaugų teikėjo pasiūlyme nurodytą valandinį įkainį. Papildomų paslaugų kiekis (apimtis) – iki 200 darbo valandų. Paslaugos užsakomos pagal Perkančiosios organizacijos poreikį.

	PR-54. 
	Papildomos darbo valandos gali būti panaudotos paslaugų teikimo metu papildomų, šioje techninėje specifikacijoje nenurodytų paslaugų ar funkcionalumų užsakymui, kad būtų užtikrintas Projekto tikslų pasiekimas.

	PR-55. 
	Paslaugų teikėjas įsipareigoja taikyti ne didesnį paslaugų atlikimo įkainį, negu įkainis, nurodytas pasiūlyme. Kiekvienu atskiru atveju prieš pradedant papildomus darbus, Diegėjas turės pristatyti (detalizuoti) ir su Perkančiąja organizacija suderinti planuojamų atlikti tobulinimo darbų aprašymą (specifikaciją), laiko sąnaudas, pateikiant laiko sąnaudų pagrindimą bei įgyvendinimo terminą ir grafiką.

	PR-56. 
	Papildomų poreikių užsakymo procedūra:

	PR-56.1. 
	identifikuojamas ir trumpai aprašomas papildomo funkcionalumo poreikis;

	PR-56.2. 
	poreikis patvirtinamas Perkančiosios organizacijos;

	PR-56.3. 
	Diegėjas parengia siūlymą, kuriame aprašo papildomo funkcionalumo realizavimo principus, realizavimo terminą ir įvertina realizacijai reikalingą valandų skaičių;

	PR-56.4. 
	Perkančiajai organizacijai patvirtintus tiekėjo siūlymą, siūlymo pagrindu formuojamas papildomas funkcionalumo užsakymas, kuris pasirašomas Perkančiosios organizacijos ir Diegėjo.

	PR-57. 
	Visiems sutarties apimtyje realizuotiems papildomiems poreikiams turi būti taikomi garantinės priežiūros reikalavimai.

	PR-58. 
	Realizavus papildomą poreikį, turi būti atnaujinama dokumentacija, atliekamas realizuoto funkcionalumo testavimas.

	PR-59. 
	Šioje techninėje specifikacijoje nustatyti funkciniai ir / ar nefunkciniai reikalavimai gali būti keičiami Diegėjo ar Perkančiosios organizacijos iniciatyva Paslaugų teikimo sutartyje nustatyta tvarka, nepažeidžiant Viešųjų pirkimų įstatyme numatytų viešųjų pirkimų principų ir pirkimo tikslo. 

	PR-60. 
	Pakeitimų atsiradimas gali būti sąlygojamas aplinkybių, kurios atsiranda arba tampa žinomos po sutarties sudarymo, jų atsiradimo pasiūlymo pateikimo ar sutarties sudarymo metu nebuvo galima protingai numatyti ir kontroliuoti, taip pat, iš anksto įvertinti ir jų atsiradimo rizikos.

	PR-61. 
	Pakeitimų teikimo ir tvirtinimo procedūra:

	PR-61.1. 
	identifikuojamas ir trumpai aprašomas pakeitimo poreikis;

	PR-61.2. 
	pakeitimas patvirtinamas Perkančiosios organizacijos;

	PR-61.3. 
	Diegėjas parengia siūlymą, kuriame aprašo pakeitimo realizavimo principus, terminą;

	PR-61.4. 
	Perkančiajai organizacijai patvirtintus Diegėjo siūlymą, siūlymo pagrindu keičiama Paslaugų metu rengta dokumentacija (jei yra poreikis) ir vykdomi pakeitimo realizacijos darbai.

	PR-62. 
	Pakeitimai yra galimi esant visoms šioms aplinkybėms:

	PR-62.1. 
	pakeitimas yra dokumentuotas, nurodant jo poreikį, poveikį, kritiškumo laipsnį (neesminis, vidutinis, kritinis) ir pasekmes;

	PR-62.2. 
	pakeitimas nedaro neigiamos įtakos Perkančiosios organizacijos Projekto tikslų pasiekimui;

	PR-62.3. 
	pakeitimas yra autorizuotas (pasirašytas Perkančiosios įgalioto asmens);

	PR-62.4. 
	atlikti su pakeitimu susiję techninės dokumentacijos pakeitimai;

	PR-62.5. 
	apie pakeitimą tinkamai informuotos visos Projektu suinteresuotos šalys, kurių veiklai pakeitimas gali turėti įtakos.

	PR-63. 
	Atliekant šioje Techninėje specifikacijoje numatytų reikalavimų pakeitimus (jei taikytina), papildomai turi būti atliekamas pakeisto funkcionalumo testavimas.

	PR-64. 
	Visiems realizuotiems pakeitimams turi būti taikomi garantinės priežiūros reikalavimai.

	PR-65. 
	Garantinė priežiūra turi būti teikiama 12 mėnesius nuo galutinio Paslaugų priėmimo–perdavimo akto pasirašymo dienos.

	PR-66. 
	Garantinė priežiūra turi būti teikiama:

	PR-66.1. 
	Paslaugų teikimo metu sukurtai programinei įrangai;

	PR-66.2. 
	pateiktos licencinės programinės įrangos konfigūracijai (jei tokia yra teikiama);

	PR-66.3. 
	visai pateiktai dokumentacijai.

	PR-67. 
	Paslaugų teikėjas privalo registruoti eksploatavimo sutrikimus bet kuriuo garantinės priežiūros metu prieinamoje el. sutrikimų registravimo sistemoje (pvz., specializuotoje per naršyklę pasiekiamoje programinėje įrangoje arba per pagalbos teikimo liniją (angl. Service Desk)). Perkančiajai organizacijai turi būti suteiktos programinės priemonės (iki 10 konkurentinių naudotojų), skirtos klaidų registravimo ir jų šalinimo eigos stebėjimui.

	PR-68. 
	Registruojamos klaidos turi būti klasifikuojamos į kritines ir nekritines pagal PR-47 reikalavime nustatytas sąlygas.

	PR-69. 
	Paslaugų teikėjo teikiamos garantinės priežiūros paslaugos turi apimti:

	PR-69.1. 
	klaidų ar netikslumų registravimą;

	PR-69.2. 
	klaidų ar netikslumų taisymą, testavimą, diegimą ir atnaujintų programinių priemonių išeities tekstų pateikimą Perkančiajai organizacijai;

	PR-69.3. 
	dokumentacijos tikslinimą pagal atliktus taisymus;

	PR-69.4. 
	konsultacijų apie sukurtą ir įdiegtą programinę įrangą teikimą garantiniais klausimais.

	PR-70. 
	Pagrindinės konsultacijų teikimo sąlygos:

	PR-70.1. 
	konsultacijos turi būti teikiamos Perkančiosios organizacijos darbuotojams su sukurtų funkcionalumų ar integracijos realizacija susijusiais klausimais;

	PR-70.2. 
	konsultacijos turi būti teikiamos žodžiu (telefonu, vaizdo konferencijų būdu) bei raštu;

	PR-70.3. 
	konsultacijoms turi būti skiriama iki 20 val. per mėnesį;

	PR-70.4. 
	konsultacijos turi būti teikiamos Perkančiosios organizacijos darbo metu t. y. pirmadienis – penktadienis, 8:00 – 17:00;

	PR-70.5. 
	klaidų ar problemų analizės laikas negali būti įtraukiamas į konsultacijoms skirtą laiką.

	PR-71. 
	Pagrindinės garantinės priežiūros paslaugų teikimo sąlygos:

	PR-71.1. 
	reakcijos į problemą laikas – kritinės – ne ilgiau kaip 1, o nekritinės – ne ilgiau kaip 4 Perkančiosios organizacijos darbo laiko valandos. Užregistravus problemą, ne ilgiau nei per 5 min. Perkančiajai organizacijai turi pateikiamas registracijos patvirtinimas, kurioje nurodomas problemai suteiktas unikalus numeris, problemos klasifikavimo duomenys, aprašas ir kiti atributai. Reakcijos į problemą laikas suprantamas kaip laikotarpis, kuris prasideda nuo problemos užregistravimo ir apima Paslaugų teikėjo vykdomą papildomų duomenų apie problemą surinkimą, problemos detalizaciją, atsakingų už problemos sprendimą asmenų priskyrimą. Reakcija į problemą nėra laikomas automatizuotas pranešimų siuntimas;

	PR-71.2. 
	kritinės problemos sprendimo (problemos šalinimo ir funkcionalumo atnaujinimo) trukmė – ne ilgiau kaip 4 Perkančiosios organizacijos darbo valandos nuo reakcijos laiko į problemą pabaigos. Jei gedimo per nurodytą laiką pašalinti negalima, su Perkančiąja organizacija turi būti suderinama dėl gedimo pašalinimo laiko;

	PR-71.3. 
	nekritinės problemos sprendimo (problemos šalinimo ir funkcionalumo atnaujinimo) trukmė – ne ilgiau kaip 16 Perkančiosios organizacijos darbo valandų nuo reakcijos laiko į problemą pabaigos. Jei gedimo per nurodytą laiką pašalinti negalima, su Perkančiąja organizacija turi būti suderinama dėl gedimo pašalinimo laiko;

	PR-71.4. 
	techninės dokumentacijos atnaujinimai (jei to reikalauja Perkančioji organizacija) turi būti atlikti per 5 darbo dienas po problemos išsprendimo;

	PR-71.5. 
	konsultacijos telefonu (telefono numeris, turi būti dedikuotas problemų sprendimui)  ir / ar el. paštu (angl. Hot line) turi būti teikiamos Perkančiosios organizacijos specialistams darbo dienomis Perkančiosios organizacijos oficialiai patvirtintu darbo laiku.

	PR-72. 
	[bookmark: _Toc352234921][bookmark: _Toc352235612][bookmark: _Toc352235973]Kas 3 mėnesius Paslaugų teikėjas turi pateikti garantinės priežiūros paslaugų teikimo ataskaitą, kurioje būtų pateikiama informacija apie suteiktų konsultacijų skaičių ir registruotas bei išspręstas problemas.

	PR-73. 
	Detali garantinės priežiūros paslaugų teikimo tvarka turi būti suderinta su Perkančiąja organizacija ir dokumentuota Garantinio aptarnavimo reglamente.



[bookmark: _Toc192751636]Reikalavimai Paslaugų teikimo etapams
	Reik. Nr.
	Reikalavimas

	PR-74. 
	Visi šioje techninėje specifikacijoje pateikiami reikalavimai turi būti realizuoti žemiau pateikiamoje lentelėje numatytais etapais ir terminais.

	PR-75. 
	Pasirašius Paslaugų teikimo sutartį, bendru sutarimu (esant pagrindimui ir Perkančiosios organizacijos pritarimui), gali būti tikslinamas Paslaugų veiklų grafikas (etapų terminai, dokumentų priskyrimas etapams ir pan.).

	PR-76. 
	Kiekvienos etapo pabaiga bus laikoma pasirašius konkretaus etapo priėmimo perdavimo aktą.

2 lentelė. Paslaugų teikimo etapai
	Nr.
	Etapas
	Reikalavimai etapo veikloms
	Etapo rezultatai
	Terminai*

	1. 
	Inicijavimas
	Diegėjas:
· Parengia Paslaugų reglamentą.
Perkančioji organizacija:
· Suteikia reikalingą informaciją;
Teikia pastabas ir rekomendacijas.
	· Paslaugų reglamentas. 
	Etapo rezultatai turi būti pateikti per 2 savaites nuo Paslaugų teikimo sutarties įsigaliojimo datos bei suderinti ne ilgiau kaip per 1 mėn.

	2. 
	Detali analizė ir projektavimas
	Diegėjas:
· Atlieka reikalavimų įvertinimą, parengia detalios analizės dokumentaciją;
· Parengia projektavimo dokumentaciją;
· Parengia integracinę sąsają aprašančius dokumentus.
Perkančioji organizacija:
· Suteikia reikalingą informaciją;
· Teikia pastabas ir rekomendacijas;
· Tvirtina etapo rezultatus.
	· Detalios analizės dokumentas. 
· Projektavimo dokumentas. 
· Integracinę sąsają aprašantys dokumentai. 
· Infrastruktūros resursų poreikių sąrašas (esant poreikiui). 
	Etapo rezultatai turi būti suderinti per 6 mėn. nuo Paslaugų teikimo sutarties įsigaliojimo datos.

	3. 
	Kūrimas ir vidinis testavimas
	Diegėjas:
· Vykdo reikalingus programavimo ir konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus;
· Parengia testavimo scenarijus;
· Atlieka komponentų vidinį testavimą, sąsajų su kitomis informacinėmis sistemomis ir registrais (integravimo) testavimą ir parengia vidinio testavimo ataskaitą.
Perkančioji organizacija:
· Suteikia reikalingą informaciją;
· Peržiūri ir įvertina vidinio testavimo rezultatus;
· Tvirtina etapo rezultatus.
	· Testavimo scenarijai.
· Vidinio testavimo ataskaita.
· Programinė įranga parengta diegimui testinėje aplinkoje.
	Etapo rezultatai turi būti suderinti per 9 mėn. nuo Paslaugų teikimo sutarties įsigaliojimo datos.

	4. 
	Diegimas testavimo aplinkoje
	Diegėjas:
· Parengia programinę įrangą, tinkamą įdiegimui Perkančiosios organizacijos testavimo aplinkoje;
· Parengia Diegimo planą;
· Atlieka sukurtos programinės įrangos įdiegimą testavimo aplinkoje.
· Parengia Diegimo ataskaitą.
Perkančioji organizacija:
· Suteikia reikalingą informaciją;
· Organizuoja testavimo aplinkos paruošimą;
· Teikia pastabas ir rekomendacijas;
· Tvirtina etapo rezultatus.
	· Diegimo planas (diegimui testavimo aplinkoje). 
· Diegimo ataskaita.
· Sukurta programinė įranga, įdiegta Perkančiosios organizacijos testavimo aplinkoje.
	Etapas turi būti baigtas iki priėmimo testavimo etapo pradžios.

	5. 
	Migravimas
	Diegėjas:
· Parengia duomenų migravimo planą;
· Vykdo duomenų migravimą;
· Dalyvauja duomenų migravimo rezultatų testavime;
· Parengia duomenų migravimo ataskaitą.
Perkančioji organizacija:
· Teikia duomenų migravimo plano sudarymui reikalingą informaciją;
· Tvirtina duomenų migravimo planą;
· Dalyvauja duomenų migravimo rezultatų testavime;
· Tvirtina duomenų migravimo ataskaitą.
	· Duomenų migravimo planas.
· Duomenų migravimo ataskaita
	Etapas turi būti baigtas iki priėmimo testavimo etapo pabaigos.

	6. 
	Priėmimo testavimas
	Diegėjas:
· Vykdo priėmimo testavimą;
· Atlieka testavimo metu registruotų klaidų / neatitikčių taisymus;
· Parengia priėmimo testavimo ataskaitą.
Perkančioji organizacija:
· Vykdo priėmimo testavimą;
· Priima programinę įrangą diegimui į gamybinę aplinką;
· Tvirtina etapo rezultatus.
	· Testavimo planas.
· Priėmimo testavimo ataskaita.
· Sėkmingai atliktas priėmimo testavimas (tenkinami sėkmingo priėmimo testavimo kriterijai).
· Diegimui į gamybinę aplinką parengta programinė įranga.
	Etapo rezultatai turi būti suderinti per 11 mėn. nuo Paslaugų teikimo sutarties įsigaliojimo datos.

	7. 
	Diegimas gamybinėje aplinkoje
	Diegėjas:
· Parengia programinę įrangą tinkamą įdiegimui Perkančiosios organizacijos gamybinėje aplinkoje;
· Parengia Diegimo planą;
· Atlieka sukurtos programinės įrangos įdiegimą gamybinėje aplinkoje.
· Parengia Diegimo ataskaitą.
Perkančioji organizacija:
· Suteikia reikalingą informaciją;
· Organizuoja gamybinės aplinkos paruošimą;
· Teikia pastabas ir rekomendacijas;
· Tvirtina etapo rezultatus.
	· Diegimo planas (diegimui gamybinėje aplinkoje).
· Diegimo ataskaita. 
· Sukurta programinė įranga įdiegta Perkančiosios organizacijos gamybinėje aplinkoje.
· Perkančiajai organizacijai perduoti išeities kodai, susiję komponentai bei konfigūracijos.
	Etapas turi būti baigtas iki bandomosios eksploatacijos etapo pradžios.

	8. 
	Mokymai
	Diegėjas atlieka šiuos darbus:
· Parengia mokymų planą;
· Parengia administratorių ir naudotojų vadovus mokymų medžiagą;
· Vykdo mokymus.
Perkančioji organizacija:
· Pateikia pastabas mokymų dokumentacijai;
· Dalyvauja mokymuose;
· Tvirtina etapo rezultatus.
	· Mokymų planas.
· Naudotojų ir administratorių vadovai.
· Mokymų medžiaga.
· Įvykdyti mokymai.
	Etapas turi būti baigtas iki bandomosios eksploatacijos etapo pradžios.

	9. 
	Bandomoji eksploatacija
	Diegėjas:
· Parengia Bandomosios eksploatacijos planą;
· Teikia konsultacijas bandomosios eksploatacijos klausimais;
· Šalina eksploatacijos metu nustatytus defektus;
· Parengia garantinės priežiūros reglamentą.
· Parengia bandomosios eksploatacijos ataskaitą.
Perkančioji organizacija:
· Dirba su įdiegta programine įranga;
· Registruoja bandomosios eksploatacijos metu nustatytas klaidas;
· Vykdo bandomosios eksploatacijos metu nustatytų problemų šalinimo kontrolę;
· Tvirtina etapo rezultatus.
	· Garantinio aptarnavimo reglamentas. 
· Bandomosios eksploatacijos planas.
· Parengta bandomosios eksploatacijos ataskaita.
· Sėkmingai baigta bandomoji eksploatacija.
· Perkančiajai organizacijai perduoti atnaujinti išeities kodai, susiję komponentai bei konfigūracijos.
	Bandomosios eksploatacijos trukmė derinama su Perkančiąja organizacija, tačiau negali būti trumpesnė kaip 1 mėn. ir baigtis vėliau nei 12 mėn. nuo Paslaugų teikimo sutarties įsigaliojimo datos.



* Tarpinių etapų Paslaugų suteikimo rezultatų terminai gali būti keičiami abiejų šalių susitarimu, tačiau galutinis Paslaugų suteikimo terminas negali būti vėlesnis nei iki 2026 m. vasario 28 d.


[bookmark: _Toc192751637]Baigiamosios nuostatos
Visi šioje Techninėje specifikacijoje apibrėžti reikalavimai yra suprantami kaip minimalūs ir įgyvendinant Paslaugas bus aptariami su Diegėju, detalizuojami ir galutinai suderinami.

